494.310

Ordinaziun tar la lescha davart la promoziun da la cultura (ordinaziun davart la promoziun da la cultura, OPC)

dals 12-12-2017 (versiun dals 01-01-2020)

Sa basond sin l'art. 45 al. 1 da la constituziun chantunala1)

relaschada da la regenza ils 12 da december 2017

1. Disposiziuns generalas

Cumpetenzas

Art.  1 1 Il   departament   d'educaziun,   cultura   e   protecziun   da   l'ambient   (departament)

procura   per   l'execuziun   da   la   lescha   davart   la   promoziun   da   la   cultura2)  ed exequescha   tut   las   cumpetenzas   che   n'èn   betg   vegnidas   transferidas   ad   in'autra autoritad u unitad administrativa. Il post da servetsch chantunal è l'uffizi da cultura (uffizi).

2 L'uffizi tgira il contact cun las instituziuns e cun las federaziuns en ils secturs da la cultura, dal mantegniment e da la promoziun da las linguas sco er da la perscrutaziun da la cultura.

2. Concept per promover la cultura

Elavuraziun

Art.  2 1 Il   concept   per   promover   la   cultura   vegn   elavurà   en   collavuraziun   cun   las organisaziuns culturalas dal Grischun e cun la cumissiun da cultura.

1) DG 110.100 2) DG 494.300 * tabellas da las modificaziuns a la fin dal relasch

1

494.310

Cuntegn

Art.  3 1 Il concept per promover la cultura furma la basa per decisiuns futuras da la politica culturala e duai en spezial:

a)

mussar la situaziun actuala en ils differents secturs da la promoziun da la cultura;

definir  puncts  centrals  concrets  per  la  promoziun  da  la  cultura  entaifer  ils proxims 4 onns e preschentar mesiras per realisar quests puncts centrals;

resguardar la collavuraziun tranter il chantun, las regiuns, las vischnancas e persunas privatas sco er ils secturs da promoziun tenor l'artitgel 8 da la lescha davart la promoziun da la cultura3).

b)

c)

3. Cumissiuns

Art.  4

Cumissiun da cultura 1. cumposiziun

1 La cumissiun da cultura consista da set commembras u commembers. La direcziun da l'uffizi fa part da la cumissiun cun vusch consultativa.

2. incumbensas

Art.  5 1 La cumissiun da cultura:

a)

cusseglia la regenza ed il departament en dumondas da la promoziun da la cultura, cunzunt er tar l'elavuraziun e tar la controlla dal concept per promover la cultura;

examinescha per regla dumondas da contribuziun da passa 20 000 francs e fa in'expertisa per mauns da la regenza u dal departament;

fa   propostas   per   conceder   premis   tenor   l'artitgel   16   da   la   lescha   davart   la promoziun da la cultura4).

b)

c)

2 La cumissiun da cultura sto vegnir orientada regularmain davart la lavur da las cumissiuns spezialas.

Cumissiun speziala per concurrenzas

Art.  6 1 Per promover la lavur culturala professiunala elegia il departament ina cumissiun speziala   che   ha   l'incumbensa   d'organisar   las   concurrenzas   per   stipendis   e   per contribuziuns ad ovras sco er d'inoltrar las propostas al departament.

2 La cumissiun sa cumpona da tschintg fin set commembras e commembers. L'uffizi fa part da la cumissiun cun vusch consultativa.

3) DG 494.300 4) DG 494.300

2

494.310

Ulteriuras cumissiuns spezialas

Art.  7 1 Per   realisar   mesiras   en   ils   differents   secturs   da   promoziun   po   il   departament nominar ulteriuras cumissiuns spezialas.

Indemnisaziun

Art.  8 1 Las   commembras   ed   ils   commembers   da   la   cumissiun   da   cultura   e   da   las cumissiuns spezialas valan sco collavuraturas e collavuraturs en uffizi accessoric e vegnan indemnisads tenor l'ordinaziun davart las collavuraturas ed ils collavuraturs en uffizi accessoric dal chantun Grischun5).

Concurrenzas

Art.  9 1 Stipendis e contribuziuns ad ovras vegnan concedids en il rom d'ina concurrenza annuala a persunas che lavuran sin il champ cultural, che han in potenzial da svilup en   lur   activitad   e   che   pon   preschentar   plans   u   projects   concrets   per   lur   ovra.

Contribuziuns ad ovras promovan l'elavuraziun tematica da projects che persvadan or dal punct da vista cultural, ch'èn autonoms e ch'èn realisabels.

2 L'autezza d'in stipendi u d'ina contribuziun ad in'ovra importa maximalmain 20 000 francs per onn.

Art.  10 Dretg da survegnir stipendis e contribuziuns ad ovras 1 Autorisadas   da   sa   participar   a   las   concurrenzas   èn   persunas   che   lavuran   sin   il champ cultural e che:

han lur domicil dapi almain 2 onns en il chantun; u a)

b)

han ina stretga relaziun cun il chantun Grischun u cun la cultura grischuna.

2 La medema persuna po survegnir tut en tut maximalmain trais giadas in stipendi u ina contribuziun ad in'ovra.

3 Per scolaziuns che han il dretg da survegnir ina contribuziun tenor la lescha da stipendis6), na vegnan betg concedids stipendis u contribuziuns ad ovras en il rom da questa concurrenza.

4. Mesiras da promoziun spezialas

Perscrutaziun da la cultura

Art.  11 1 La premissa per sustegnair projects scientifics per perscrutar il spazi cultural e vital dal Grischun èn:

a)

b)

la qualificaziun da las persunas exequentas;

l'impurtanza dal project per la perscrutaziun da la cultura grischuna.

5) DG 170.420 6) DG 450.200

3

494.310

Cumpras

Art.  12 1 En cas da cumpras vegnan per regla resguardadas ovras da persunas che lavuran sin il champ cultural e che vivan en il Grischun.

Cunvegnas da prestaziun

Art.  13 1 Cunvegnas   da   prestaziun   cun   instituziuns   culturalas   vegnan   concludidas   dal departament u da la regenza.

2 Ellas cuntegnan en spezial ina descripziun da las finamiras e da las prestaziuns da l'activitad   culturala   da   l'instituziun,   la   contribuziun   da   gestiun   annuala   che   vegn empermessa   dal   chantun   sco   er   disposiziuns   concernent   il   controlling   e   la rapportaziun.

3 Cunvegnas da prestaziun vegnan concludidas per regla per ina perioda da 4 onns.

Programs prioritars

Art.  14 1 La concessiun da contribuziuns a programs culturals prioritars premetta ch'i saja avant   maun   in   concept   general   da   l'uniun   da   tetg   chantunala   cumpetenta.   Quest concept general sto vegnir approvà da la regenza.

2 Sa basond sin il concept general fixescha la regenza las expensas cun dretg da survegnir contribuziuns.

Curs culturals professiunals

Art.  15 1 A curs professiunals èn imputabels ils onuraris per las referentas ed ils referents, per las manadras ed ils manaders dals curs sco er ils custs per il tschains da locaziun dals locals. Il departament fixescha las tariffas imputablas.

2 A   basa   da   las   dumondas   inoltradas   fixescha   il   departament   las   singulas contribuziuns.

5. Scolas da chant e da musica

Custs imputabels e roms d'instrucziun *

Art.  16 1 La contribuziun per unitad d'instrucziun vegn calculada or da la tariffa per ura cun dretg da survegnir subvenziuns per ina persuna d'instrucziun da la scola primara tenor la lescha da scola7), plus 20 pertschient custs accessorics al salari sco er 20 pertschient ulteriurs custs.

2 Ina unitad d'instrucziun imputabla dura 60 minutas.

3 Ils roms/secturs d'instrucziun subvenziunads èn: * a)

b)

scolaziun musicala da basa (educaziun prescolara e/u scolaziun da basa);

instrucziun   instrumentala   e   vocala   diversifitgada   (differentas   furmas d'instrucziun);

7) DG 421.000

4

494.310

c)

d)

e)

far cuminaivlamain musica (ensemble, chor, orchester);

saut e ballet;

roms   cumplementars   (ritmica,   roms   teoretics   en   ils   secturs   musica,   saut   e ballet).

Instrucziun individuala

Art.  17 1 Per scolara u scolar dastgan vegnir messas a quint per onn en media maximalmain 14 unitads d'instrucziun.

2 Sin dumonda da l'associaziun da las scolas da chant e da musica dal Grischun po il departament permetter excepziuns.

Modalitads da rendaquint e da pajament

Art.  18 1 Suenter la scadenza da l'onn chalendar preschentan las vischnancas u las scolas da chant e da musica fin il pli tard la mesadad da favrer al departament ina dumonda, da la quala resorta il dumber da scolaras e scolars, las unitads d'instrucziun cun dretg da survegnir   contribuziuns   sco   er   las   contribuziuns   annualas   da   las   vischnancas   e d'autras corporaziuns da dretg public per mintga singula scola.

2 A basa da questa dumonda vegnan pajadas las contribuziuns a las vischnancas u a las singulas scolas.

3 Il chantun surpiglia pajaments parzials da tut en tut maximalmain 80 pertschient da l'ultim rendaquint per contribuziuns chantunalas.

6. Finanziaziun

Finanziaziun speziala da la lottaria naziunala

Art.  19 1 En il rom dal preventiv metta la regenza a disposiziun credits annuals or da la finanziaziun speziala da la lottaria naziunala, e quai en spezial per:

a)

b)

c)

contribuziuns a la promoziun da la cultura;

contribuziuns a la cultura da giuventetgna;

contribuziuns per promover la lavur a titel professiunal e la perscrutaziun.

Acquisiziuns da medias

Art.  20 1 A   basa   da   las   dumondas   inoltradas   fixescha   il   departament   las   singulas contribuziuns per acquisiziuns da medias.

2 El   po   designar   las   medias   cun   dretg   da   survegnir   contribuziuns   e   reglar   la procedura.

3 Dumondas per contribuziuns a las acquisiziuns da medias da l'onn precedent ston vegnir   inoltradas   al   departament   mintgamai   fin   ils   31   da   schaner   agiuntond   ils documents pretendids.

5

494.310

Tabella da las modificaziuns - tenor conclus

Conclus 12-12-2017 13-10-2020 13-10-2020

Entrada en vigur 01-01-2018 01-01-2020 01-01-2020

Element relasch Art. 16 Art. 16 al. 3

Modificaziun emprima versiun midada dal titel integraziun

Publicaziun en la CUL 2017-042 2020-041 2020-041

6

494.310

Tabella da las modificaziuns - tenor element

Element relasch Art. 16 Art. 16 al. 3

Conclus 12-12-2017 13-10-2020 13-10-2020

Entrada en vigur 01-01-2018 01-01-2020 01-01-2020

Modificaziun emprima versiun midada dal titel integraziun

Publicaziun en la CUL 2017-042 2020-041 2020-041

7